फलौदी/बिलाड़ा/बावड़ी। मुख्यमंत्री अशोक गहलोत ने रविवार को जिले के भींयासर, बावड़ी व बोरुंदा कस्बे में जनसभाएं की और कई विकास कार्यों का शिलान्यास व लोकार्पण किया। भींयासर में शहीद गणपतराम पूनिया व समाजसेवी प्रहलादराम डारा की प्रतिमाओं का अनावरण किया।
यहां गहलोत ने कहा कि आतंकवाद, नक्सलवाद जैसी चुनौतियों का मुकाबला करने का जज्बा सिर्फ कांग्रेस में है। उन्होंने कहा कि मुझे गर्व है कि मैं ऐसे प्रदेश का मुख्यमंत्री हूं जहां के लोगों में देश प्रेम की भावना कूट-कूट कर भरी है। उन्होंने विपक्ष पर निशाना साधते हुए कहा कि झूठे आरोप, जातिवाद और सांप्रदायिकता भड़काने से राजनीति नहीं चलती। केन्द्र में यूपीए की सरकार बनने के बाद राज्यों के हालात सुधरे हैं।
उन्होंने भींयासर के राजकीय माध्यमिक विद्यालय को सीनियर में क्रमोन्नत करने की घोषणा की। कार्यक्रम में केंद्रीय मंत्री चंद्रेशकुमारी, पीएचईडी मंत्री डॉ.जितेंद्रसिंह, प्रदेशाध्यक्ष डॉ.चन्द्रभान, विधायक ओम जोशी, समाज कल्याण बोर्ड अध्यक्ष विजयलक्ष्मी विश्नोई, काशीराम विश्नोई व कांग्रेस देहात जिला महामंत्री किशनाराम उदाणी आदि मंचासीन थे।
योजनाओं के सहारे वापस सरकार बनाएंगे
बोरुंदा में मुख्यमंत्री ने भाजपा पर प्रहार करते हुए कहा कि भाजपा का पांच साल का शासन कुशासन था। प्रदेश में जो विकास हुआ है वह कांग्रेस के राज में ही हुआ। कई जनकल्याणकारी योजनाएं शुरू की है। इन योजनाओं के आधार पर हम फिर सरकार बनाएंगे। वे यहां 106 करोड़ की लागत से बने गोटन-बोरुंदा, बिलाड़ा-सोजत हाइवे के लोकार्पण मौके पर जनसभा को संबोधित कर रहे थे। यहां पाली सांसद बद्रीराम जाखड़, बिलाड़ा प्रधान कुसुम विश्नोई, प्रधान कमलेश जाखड़ सहित अन्य जनप्रतिनिधि मौजूद थे।
युवकों ने दिखाई काली पट्टियांत्न सभा में जैसे ही मुख्यमंत्री ने भाषण देना शुरू किया, पीछे खड़े कुछ युवकों ने नारेबाजी करते हुए काली पट्टियां दिखाई लेकिन सीएम भाषण देते रहे।
१क् लाख मकान बनाएंगेत्न बावड़ी में आईटी केंद्र शिलान्यास व अन्य विकास कार्यो के लोकार्पण मौके पर सीएम ने कहा कि सरकार दस लाख पक्के मकान बनाकर देगी। इन पर 3400 करोड़ रुपए खर्च होंगे। यहां उन्होंने अंबेडकर आवासीय विद्यालय, स्वास्थ्य केंद्र को क्रमोन्नत करने, बालिका स्कूल बावड़ी व गंगाणी को क्रमोन्नत करने व केलावा से जुड, कास्टी से सेवकी तक सड़क डामरीकरण की घोषणा की।
आंगनवाड़ी कार्यकर्ताओं ने किया प्रदर्शनत्न बावड़ी में मुख्यमंत्री के भाषण के दौरान आंगनवाड़ी कार्यकर्ताओं ने अपनी कई मांगों को लेकर नारेबाजी की। पुलिस ने उन्हें शांत कराया।
awa_Deva hin_Deva awa_Deva hin_Deva hin_Deva hin_Deva hin_Deva hin_Deva